Kukonpojat

Kukonpojat oli 1950-luvulla perustettu neljän yhteiskoulupojan perustama ryhmä, jonka alkuperäiset jäsenet olivat Juha Virkkunen, Jouko Eräkare, Tapio Lipponen ja Seppo Porkka. Aluksi kvartetti esiintyi nimellä The Chickens.

1960-luvun alussa Yleisradio haki uuteen sunnuntaiaamun ohjelmaansa Tervetuloa nimipäiväkahville -yhtyettä, joka laulaisi onnittelulaulun päivän sankarille. Laulut sävelsi Reino Helismaa. Yksi ohjelman juontajista oli Jaakko Jahnukainen, joka oli jo tutustunut poikiin omassa ohjelmassaan. Hänen suosituksestaan yhtye, jolle hän myös keksi nimen Kukonpojat, sai radioon yli vuoden kestäneen kiinnityksen.

Vuosina 1960–1965 yhtye teki myös levytyksiä, muun muassa kappaleen ”Katso, kenguru loikkaa” ja folkklassikon Minne kukat kadonneet.

Kokoonpano esiintyi monesti jonkun muun laulajan kanssa kuten Eino Grönin, Nita Leschin ja Ragni Malmsténin kanssa.


Kokoonpano
Jukka Kuoppamäki
Jouko Eräkare
Georg Dolivo 
Seppo Porkka

Aikaisemmat jäsenet
 Juha Tapio Linnakorpi
 Tapio Lipponen

Albumit 

 20 suosikkia – Katso kenguru loikkaa/Putti putti (Fazer, 2000), yhdessä lauluyhtye Nelosten kanssa.

Lähteet

Aiheesta muualla

 

Suomalaiset lauluyhtyeet
Suomalaiset iskelmäyhtyeet